Publication: Magyar Közlöny
Issue: MK-2000-135 (Year: 2000, Number: 135)
Era: 1990-2004
Section: 2. számú melléklet a 37/2000. (XII. 29.) OM rendelethez
Paragraph Index: 150

10. évfolyam Témakör Tartalom A kormányzati rendszer Az országgyűlés, a törvényhozás. Kormány- és ellenzéki pártok. Miniszterelnök, minisztériumok, helyi önkormányzatok, végrehajtás, ellenőrzés. Az állam feladatai A belső rend védelme. A rendőrség. A bűnüldözés, a közrend és a biztonság védelme. Közlekedésrendészet, rendészeti szervek, a polgárőrség. A honvédelem. Külpolitikai, diplomáciai feladatok. Az igazságszolgáltatás. A bíróságok. Polgári és büntetőeljárások. Az ügyészségek. A védelemhez és az ártatlansághoz való jog. Művelődésügy, a műveltség társadalmi szerepe. A közoktatás. Az iskolán kívüli művelődés. Az egészségügyi ellátás, a társadalombiztosítás, a szociálpolitika. Gazdasági ismeretek A háztartás. Családi munkamegosztás, családi szükségletek, a családi költségvetés. Megtakarítási lehetőségek. A vállalkozás. Fajtái, az alapítás feltételei. A sikeres vállalkozás kritériumai: nyereség, társadalmi hasznosság. A munka világa. A munkaviszony létesítésének szabályai. A munkaszerződés. Munkanélküliség, munkaügyi szervezetek. Érdekvédelmi, érdekképviseleti szervezetek. A nemzetgazdaság. Termelés, fogyasztás, felhalmozás. A gazdaság főbb sarokpontjai egy-egy egyszerű példán keresztül: gazdasági növekedés, foglalkoztatottság, infláció, költségvetés, fizetési mérleg. Állami bevételek, az állami adók. A külgazdaság. Külkereskedelem, nemzetközi gazdasági szervezetek. 2000/135/II. szám Tevékenységek Látogatás a helyi közigazgatási és szolgáltató intézményekben (polgármesteri hivatal, bíróság, családsegítő központ, utazási iroda). A helyi közélet eseményeinek követése. Újságok, televíziós, rádiós hírek hallgatása, olvasása, ismeretfeldolgozás a kapott információkból, beszámolók. Szituációs játékok (ügyintézés, tárgyalás, vita, sajtókonferencia, riportkészítés, tudósítás). Vázlat, ábra, rajz készítése tanári segítséggel. Kérdőívek, kérvények kitöltése. Naplóvezetés. Részvétel osztály- vagy iskolai újság írásában. Hirdetések fogalmazása. Statisztikai adatok gyűjtése, felhasználása, elemzés, következtetések levonása. Saját élményből gyakorlati tapasztalatszerzés. Követelmény Társadalmi, állampolgári és gazdasági ismeretek: — Tudja megnevezni Magyarország államformáját, állam- és kormányfőjét, legyen képes felsorolni néhány minisztert és néhány párt elnökét. — Tudja, mit jelent a hatalommegosztás, tudjon példákat mondani a törvényhozás, a végrehajtás, az ellenőrzés megvalósulásának színtereiről. — Ismerje az igazságszolgáltatás szerveit. Legyen tisztában az alkotmánybíróság szerepével. — Ismerje az alapvető állampolgári jogokat és kötelességeket. — Legyenek konkrét ismeretei a közrend, a haza védelméről. — Ismerje a honvédelemben rá váró kötelezettségeket, a sorozás gyakorlati tudnivalóit. — Tudjon családi költségvetést készíteni. — Tudjon példákat mondani a különböző vállalkozási formákról. — Ismerje a munkába állás, a munkavállalás szabályait. — Ismerje a munkanélküliség esetén szükséges teendőket. — Ismerje az alapvető gazdasági ágazatokat (mezőgazdaság, ipar, kereskedelem, szolgáltatás), értse a termelés és az életszínvonal közötti összefüggéseket. — Ismerje az adófajtákat, tudja, hogy a szerzett jövedelem után adózni kell. — Ismerje a munka világával kapcsolatos helyi intézményeket, tudja, hol lehet segítséget kérni. — Állampolgári ismeretei tükröződjenek a magatartásában. IDEGEN NYELV 9—10. évfolyam Célok — Felfedeztetni a tanulókkal, hogy a világon számos különböző nyelven kommunikálnak az emberek. Egy-egy ember több nyelven is képes lehet magát megértetni. A nemzetek, népek közti barátságot, békés együttélést legjobban azzal lehet biztosítani, ha értjük egymás nyelvét. — A képzési időszak végére képessé kell tenni a tanulókat arra, hogy az adott idegen nyelven megközelítőleg helyes hanglejtéssel és ritmusban tudjanak egyszerű információkat kérni és adni. 2000/135/II. szám Feladatok — Segíteni a sérült ember személyiségfejlődését, sikeres társadalmi rehabilitációját azzal is, hogy elemi szinten képes lesz megérteni idegen nyelvű közléseket, iránymutatásokat, feliratokat. — Felkelteni a tanulók érdeklődését más népek élete és kultúrája, ezzel együtt a különböző idegen nyelvek iránt. — Igényt ébreszteni arra, hogy családtagjaihoz, ismerőseihez hasonlóan ő is próbálkozzon idegen nyelv tanulásával. — Kialakítani a gyermekekben annak szándékát, hogy idegen nyelven megszólaljanak, kommunikáljanak. — Sikerélmények nyújtásával folyamatos ösztönzést adni a rendszeres nyelvtanuláshoz. — Rávezetni a tanulókat arra, hogy nyelvtudásukat a szavak, kifejezések gyűjtésével, a gyakori ismétléssel sikeresen bővíthetik. Óraszámok Évfolyamok 9. 10. Heti óraszám Éves óraszám Fejlesztendő készségek, képességek, attitűdök Motivációs készség. Figyelem és emlékezet. Analógia. Gyakorlati nyelvi készségek: a beszédértési képesség és a beszédkészség. A kommunikációs szándékok kifejezésre juttatásának képessége elemi szinten. A memorizálás képessége. Képesség az adott nyelven írott szöveg felismerésére. 9—10. évfolyam Témakör Tartalom Beszédszándék Az idegen nyelven való megszólalással kapcsolatos gátlások oldása. Az idegen nyelv ismerete hozzásegít a világ jobb megismeréséhez. Jó ismerősöket, barátokat lehet szerezni, ha meg tudjuk értetni magunkat. A nyelvórák erősítsék meg: az a fontos, hogy a tanuló megszólaljon, és nem az, hogy hibátlan mondatokat alkosson. Ösztönzés idegen nyelvű zenei és egyéb, korban a tanulókhoz illő műsorok meghallgatására, megnézésére. Beszédértés — beszédkészség A tanár egyszerű utasításainak megértése. Biztatás, tiltás, kérés. Kapcsolatfelvétel: napszaknak megfelelő köszönés, bemutatkozás. Kérés, megköszönés társadalmilag elfogadott formái. Néhány alapvető információ önmagunkról: név, életkor, osztály, nem, lakcím. Hazánk, városunk neve. Ünnepek: ünnepnapok neve. A család tagjai, foglalkozások. Testrészek. Az időjárás, az évszakok, hónapok, napok, napszakok. Környezetünk növényei, állatai. Információk kérése: útirány, járművek, jegyváltás. A pontos idő utáni érdeklődés. Betegség jelzése, segítség kérése: orvos, kórház, gyógyszertár, posta, rendőrség utáni érdeklődés. 2000/135/II. szám Témakör Tartalom Mindennapi tevékenységek. Tisztálkodás, takarítás, öltözködés—ruhaneműk. Főzés, terítés, ételek nevei. Bevásárlás, üzlettípusok neve. Mindennapi cselekvések nevei. Számok, színek, formák. Tanult témakörökben a szókincs folyamatos gyarapítása. Tő- és egyszerű bővített mondatok alkotása. Jelölések, gyakori feliratok felismerése, megértése: kijárat, bejárat, szabad—tilos, indulás—érkezés, pályaudvar, élelmiszerbolt, áruház, WC, Rendőrség, posta. Megállóhely, parkolóhely. Néhány mondóka, dal, vers. Tevékenységek Megfigyelés, utánzás, memorizálás. Játékos szituációs gyakorlatok. Páros és csoportos gyakorlás. Dal- és verstanulás. Olyan kifejezések, beszédfordulatok, konvenciók megtanulása, amelyek viszonylag gyorsan eljuttatják a tanulókat az idegen nyelvi környezetben való elemi szintű tájékozódáshoz. A mindennapi két- vagy többszereplős beszélgetések szervezése (jobb képességű tanulók esetében). Idegen nyelvű feliratok, utasítások, információk felismertetése. Képes gyermek- és ifjúsági folyóiratok nézegetése. A beszédértés gyakorlása: idegen nyelvű televíziós csatorna műsorának nézése, hallgatása, a felismert, megértett szavak kiemelése. Követelmény — Legyen kedve, szándéka az idegen kultúra, nyelv megismerésére. — Érdeklődjön az idegen nyelvi közlések, feliratok jelentése iránt. — Értse a tanár gyakran használt utasításait, kéréseit. — Tudjon udvarias formában köszönni, megköszönni, kérni. — A lehetséges mértékben bővüljön a tanuló önmagával és környezetével kapcsolatos szókincse. — Legyen képes a tanult témakörökben szavakkal, tőmondatokkal információkat adni, segítséget kérni. Legyen képes információt és segítséget kérni szükség esetén egyszerű szavak, tőmondatok alkalmazásával. — Ismerje fel a leggyakoribb idegen nyelvű feliratokat, jelzéseket. — Néhány mondóka, dal, vers ismerete és elmondása a tanult idegen nyelven. MATEMATIKA 9—10. évfolyam Célok — Alkalmazásképes matematikai műveltség kialakítása. — A mindennapi életvezetésben biztonságot jelentő matematikai ismeretek nyújtása. — Matematikai felkészítés szakképzési tanulmányok folytatására. 2000/135/II. szám Feladatok — A már kialakult ismeretek, képességek folyamatos megerősítése. — A megértésen alapuló gondolkodás fejlesztése. — A problémamegoldás fejlesztése. — A problémahelyzetekhez önbizalommal való közelítés erősítése. Óraszámok Évfolyamok 9. 10. Heti óraszám Éves óraszám Fejlesztendő készségek, képességek, attitűdök Az önálló életvezetéshez kapcsolódó gyakorlati tevékenységek. A megfigyelőképesség, a tudatos, tartós figyelem, a rövid és a hosszú távú emlékezet. A matematikai összefüggések. A relációszókincs, a matematikai nyelv alkalmazása. A szövegértő képesség, a matematikai adatkezelés. A problémamegoldó képesség. A vitakészség, az érvelés, a cáfolás, a bizonyítás. A becslő, elemző, ellenőrző-önellenőrzési, az értékelő képesség. A gondolkodási műveletek: csoportosítás, az osztályozás, a konkretizálás, analógia, az elvonatkoztatás, az általánosítás, a kritikai gondolkodáshoz a következtetés, az ítéletalkotás.

Source: https://magyarkozlony.hu/hivatalos-lapok/bde34869e8846458c676785435073ddde325b398/dokumentumok/dad5ac1e7be58d28df67d99a0bf4f97b6b24a379/letoltes